มีประจำเดือนล่าสุดวันที่ 29 กันยายน ประจำเดือนหมดวันที่ 2 ตุลาคม มีพสพ.ครั้งแรกวันที่ 4กันยายน แบบใส่ถุงยางอนามัย วันที่ 6 มีพสพ. แต่ไม่ได้ป้องกัน ผช. หลั่งนอก หลังจากนั่นกินยาคุมฉุกเฉินชนิดเม็ดเดียวหลังมีพสพ. 10 ชม. ลองเช็ควันตกไข่ จะอยู่ประมาณวันที่ 12-13 กันยายน แบบนี้มีโอกาสท้องสูงไหมคะ กังวลมากๆค่ะ
สวัสดีค่ะ Bannn,หากประจำเดือนมาวันที่ 29 ก.ย. แล้วได้มีเพศสัมพันธ์ในวันที่ 4 ต.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสที่จะตั้งครรภ์ก็แทบไม่มีส่วนการมีเพศสัมพันธ์ในวันที่ 6 ต.ค. หรือเท่ากับวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ถือว่ามีน้อยอยู่ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ